google/wiki40b huggingface dataset:
ราชวงศ์สจวต

ประวัติ

สมาชิกคนแรกสุดของราชวงศ์เท่าที่ทราบคือ ฟลาอัลด์ที่ 1 (Flaald I, Flaald the Seneschal) ชาวเบรตันผู้ติดตามลอร์ดแห่งดอลและคอมบูร์ก (ชุมชนในแคว้นเบรอตาญ ในประเทศฝรั่งเศส) ฟลาอัลด์และทายาทสืบทอดตำแหน่งดาปิเฟอร์ (Dapifer; พนักงานผู้ดูแลอาหาร) ในบ้านของลอร์ดแห่งดอล หลานชายของฟลาอัลด์ที่ 1 คือฟลาอัลด์ที่ 2 เป็นผู้สนับสนุนพระเจ้าเฮนรีที่ 1 แห่งอังกฤษ และได้ย้ายจากบริตตานี (ปัจจุบันคือแคว้นเบรอตาญ) ไปยังหมู่เกาะอังกฤษ วอลเตอร์ สจวต (ถึงแก่กรรม พ.ศ. 1720) หลานชายของฟลาอัลด์ที่ 2 เกิดที่เมืองออสเวสทรี (ชรอปไชร์) เขาสนับสนุนจักรพรรดินีมาทิลดา (Empress Matilda) ในระหว่างยุคอนาธิปไตย (the Anarchy) เช่นเดียวกับพี่ชายของเขา วิลเลียม บรรพบุรุษของครอบครัวฟิทซาแลน (Fitzalan family) (เอิร์ลแห่งอรันเดล Earls of Arundel) จักรพรรดินีมาทิลดาทรงได้รับการช่วยเหลือโดยพระปิตุลาของพระนางคือ พระเจ้าเดวิดที่ 1 แห่งสกอตแลนด์ และวอลเตอร์ได้ติดตามพระเจ้าเดวิดไปทางเหนือในปี พ.ศ. 1684 หลังจากที่จักรพรรดินีมาทิลดาถูกแย่งชิงราชบัลลังก์โดยพระเจ้าสตีเฟน แห่งอังกฤษ (Stephen of England) วอลเตอร์ได้รับดินแดนในเรนฟริวไชร์ (Renfrewshire) และได้รับการแต่งตั้งให้เป็นลอร์ดสจวตสูง (Lord High Steward) พระเจ้ามัลโคมที่ 4 แห่งสกอตแลนด์ ได้ทรงกำหนดให้ตำแหน่งนี้สามารถสืบทอดไปยังลูกชายของวอลเตอร์ผู้มีนามสกุล สจวต ได้ สจวตสูงคนที่ 6 แห่งสกอตแลนด์คือ วอลเตอร์ สจวต (พ.ศ. 1836-พ.ศ. 1869) ได้สมรสกับมาร์จอรี บรูซ (Marjorie Bruce) ผู้เป็นพระราชธิดาในพระเจ้าโรเบิร์ทที่ 1 แห่งสกอตแลนด์ (Robert the Bruce) และมีส่วนสำคัญในการรบที่แบนน็อคเบิร์น (Battle of Bannockburn) ลูกชายของวอลเตอร์ สจวต คือโรเบิร์ท สจวต ได้เป็นรัชทายาทในราชวงศ์บรูซ และในที่สุดพระองค์ก็ได้ขึ้นครองราชบัลลังก์สกอตแลนด์เมื่อพระราชปิตุลาของพระองค์คือ พระเจ้าเดวิดที่ 2 แห่งสกอตแลนด์ สวรรคตโดยไม่มีพระราชโอรสหรือธิดาในปี พ.ศ. 1914
ในปี พ.ศ. 2046 พระเจ้าเจมส์ที่ 4 แห่งสกอตแลนด์ ทรงพยายามที่จะรักษาความสงบในราชอาณาจักรอังกฤษ โดยพระองค์ทรงอภิเษกสมรสกับพระราชธิดาในสมเด็จพระเจ้าเฮนรีที่ 7 แห่งอังกฤษ คือมาร์กาเร็ต ทิวดอร์ (Margaret Tudor) พระประสูติกาลในพระราชโอรสผู้ซึ่งต่อมาคือ พระเจ้าเจมส์ที่ 5 แห่งสกอตแลนด์ ทำให้ราชวงศ์สจวตเข้าอยู่ในเชื้อสายของราชวงศ์ทิวดอร์และราชบัลลังก์อังกฤษ มาร์กาเร็ต ทิวดอร์ ผู้ซึ่งต่อมาสมรสกับอาร์คิบาลด์ ดักลาส เอิร์ลคนที่ 6 แห่งอังกุส (Archibald Douglas, 6th Earl of Angus) ธิดาของท่านคือ มาร์กาเร็ต ดักลาส (Margaret Douglas) เป็นมารดาของเฮนรี สจวต ลอร์ดดาร์นลีย์ ในปี พ.ศ. 2108 ดานเลย์ได้อภิเษกสมรสกับสมเด็จพระราชินีนาถแมรีที่ 1 แห่งสกอตแลนด์ พระราชธิดาในพระเจ้าเจมส์ที่ 5 แห่งสกอตแลนด์ บิดาของลอร์ดดานเลย์คือแมทธิว สจวต เอิร์ลคนที่ 4 แห่งเลนน็อกซ์ (Matthew Stewart, 4th Earl of Lennox) สมาชิกของราชวงศ์สจวตสายสจวตแห่งดานเลย์ (Stewart of Darnley) เลนน็อกซ์เป็นทายาทสายตรงของอเล็กซานเดอร์ สจวต สจวตสูงคนที่ 4 แห่งสกอตแลนด์ (Alexander Stewart, 4th High Steward of Scotland) และยังเป็นสืบเชื้อสายมาจากพระเจ้าเจมส์ที่ 2 แห่งสกอตแลนด์ ท่านเป็นอดีตองค์รัชทายาทในราชบัลลังก์ต่อจากพระราชินีนาถแมรีที่ 1 ดังนั้นดานเลย์จึงเป็นพระญาติในพระราชินีนาถแมรีที่ 1 ทางฝั่งบิดาและเมื่อเขาแต่งงานทำให้เขาได้เป็นองค์รัชทายาทอันดับที่ 2 ที่จะครองราชบัลลังก์สกอตแลนด์ จากความสัมพันธ์นี้รัชทายาทในพระราชินีนาถแมรีที่ 1 จึงเป็นส่วนหนึ่งของราชวงศ์สจวต เนื่องมาจากลอร์ดดานเลย์พำนักอาศัยอยู่ในโอบิกนี-ซูร์-แนร์ (Aubigny-sur-Nère) ในประเทศฝรั่งเศสเป็นเวลานาน นามสกุลของราชวงศ์จึงเปลี่ยนจาก Steward เป็น Stuart
แอลเอสดี

ลักษณะทั่วไป

แอลเอสดีเป็นสารกึ่งสังเคราะห์ที่ไม่พบในธรรมชาติ สกัดได้จากกรดไลเซอจิกที่มีในเชื้อราที่อยู่บนเมล็ดข้าวไรย์ มีลักษณะเป็นผลึกสีขาว ไม่มีกลิ่น ไม่มีรส มักจะเสพด้วยการรับประทาน มีหลากหลายรูปแบบ เช่น ยาเม็ดกลมแบน แคปซูล แผ่นเจล ของเหลวบรรจุแก้ว มีความรุนแรงในการออกฤทธิ์ต่อสมองสูง คือใช้ในปริมาณแค่ 25 ไมโครกรัม (25/1 ล้านส่วนของกรัม) ส่วนใหญ่ที่พบจะนำเอาแอลเอสดีไปหยอดบนแผ่นกระดาษสี่เหลี่ยมที่มีคุณสมบัติในการดูดซับ เรียกว่า Blotter paper ที่มีลวดลายและสีสันต่าง ๆ แล้วแบ่งเป็นสี่เหลี่ยมชิ้นเล็ก ๆ คล้ายแสตมป์ นิยมเรียกกันในหมู่ผู้เสพว่า กระดาษเมา หรือ แสตมป์เมา ยาเสพติดชนิดนี้ได้รับความนิยมในหมู่ผู้เสพเป็นอย่างมาก เนื่องจากว่าสะดวกต่อการพกพา หรือหลบซ่อนเจ้าหน้าที่

อาการและการออกฤทธิ์

แอลเอสดีในธรรมชาตินั้นมีในพืชมากกว่า 40 ชนิด เช่น หนังคางคก เมื่อแยกสารนี้ออกมาแล้วพบสารที่มีโมเลกุลคล้ายกับสารแอลเอสดี แต่ฤทธิ์ที่ทำให้เกิดอาการเคลิบเคลิ้มและสบายใจนั้นมีน้อยกว่าเช่น ในเห็ดเม็กซิกันซึ่งเรียกกันว่า Psilocybe mexicana ชาวพื้นเมืองต่างถือกันว่าเป็นเห็ดเทพเจ้าที่มีความศักดิ์สิทธิ์มาก ใช้กินกันเมื่อมีพิธีกรรมทางศาสนา โดยเชื่อกันว่าเมื่อกินเข้าไปแล้วจะทำให้เทพเจ้าเข้าสิง เพราะเกิดความมึนเมาและมีอารมณ์ประหลาดเกิดขึ้น เนื่องจากในเห็ดนี้มีสารไซโลไซบิน (psilocybin) ที่ออกฤทธิ์คล้ายคลึงกันกับแอลเอสดีแต่น้อยกว่า

พระราชบัญญัติมาตรการในการปราบปรามผู้กระทำความผิด เกี่ยวกับยาเสพติด พ.ศ. 2534

วัตถุประสงค์เพื่อเพิ่มประสิทธิภาพในการปราบปรามผู้กระทำความผิดเกี่ยวกับยาเสพติด โดยเฉพาะการมุ่งเอาผิดต่อผู้ค้ายาเสพติด ระดับนายทุน และตัวการสำคัญที่อยู่เบื้องหลังการกระทำความผิด และริบทรัพย์สินที่ได้รับมาจากการค้ายาเสพติด เพื่อขจัดแหล่งเงินทุนในการกระทำความผิดที่เกี่ยวกับยาเสพติด
ทรัพย์สินที่เกี่ยวเนื่องการกระทำความผิดที่เกี่ยวกับยาเสพติดและศาลสั่งริบ ให้ตกเป็นของ "กองทุนป้องกันและปราบปรามยาเสพติด" เพื่อนำทรัพย์สินที่ได้ไปใช้ประโยชน์ในการแก้ไขปัญหายาเสพติดต่อไป
ทศคีรีวัน ทศคีรีธร

ลักษณะของทศคีรีวันและทศคีรีธร

ทศคีรีวันกายสีเขียว ทศคีรีธรกายสีหงดิน ทั้งสองมีหน้าเป็นช้าง ตัวเป็นยักษ์ มีสองกร ทรงชฎากาบไผ่หรือมงกุฎจีบ
จามีเลีย

ประวัติ

จามีเลีย เกิดในเบอร์มิงแฮม ประเทศอังกฤษ เป็นครอบครัวชาวจาไมก้า เมื่อตอนที่เธอมีอายุเพียง 15 ปี เท่านั้น เธอเดินเข้ามาพบกับฝ่ายจัดหาศิลปินเธอเข้ามายืนต่อหน้าเขาและร้องเพลงของเธอโดยที่ไม่มีเสียงดนตรีประกอบ สืบเนื่องมาจากความสามารถและความกล้าของเธอทาง Parlophone จึงได้เซ็นสัญญากับเธอก่อนและให้เวลาเธอในการฝึกซ้อมและพัฒนาการร้องเพลงของเธอ จนกระทั่งวันหนึ่งที่เธอพร้อมที่จะออกซิงเกิ้ลและอัลบั้มชุดแรก Drama ในปี 2000 ในอัลบั้มชุดนี้มีซิงเกิ้ลฮิตอย่าง I Do, Call Me, Money, และ Thinkin’ Bout You
เธอกลับมากับผลงานใหม่กับอัลบั้มชุดสองที่ใช้ชื่อว่า “Thank You” (แต๊ง กิ้ว) ตอนนี้เรียกได้ว่าเป็นช่วงเวลาของเธอจริงที่จะกลับมาในวงการเพลงอีกครั้งหลังจากที่ได้ออกซิงเกิ้ลที่ผ่านมาในเดือนมิถุนายนปี 2003 ที่มีชื่อว่า “Bout” ซึ่งทำให้เธอได้ไปถึงจุดมุ่งหมายของเธอโดยเพลงดังกล่าว Jamelia ได้แต่งรวมกับ C Swing
ปี 2006 นี้เธอจึงกลับมาอีกครั้ง พร้อมอัลบั้มใหม่ Walk With Me มีซิงเกิ้ลที่ประสบความสำเร็จมาแล้วถึง 2 คือเพลง Something About You และ Beware of the Dog ล้วนแต่เข้า Top 10 บน UK Singles Chart
สวี่ เจียอิ้น

ชีวิตช่วงต้นและการศึกษา

สวี่เกิดเมื่อวันที่ 9 ตุลาคม ค.ศ. 1958 ในครอบครัวชนบทในหมู่บ้านจู๋ไท่กัง ตำบลเกาเสียน เทศมณฑลไท่คัง มณฑลเหอหนาน บิดาของเขาเป็นทหารเกษียณแล้วผู้เคยเข้าร่วมสงครามจีน–ญี่ปุ่นครั้งที่สอง ในคริสต์ทศวรรษ 1930 และคริสต์ทศวรรษ 1940 หลังจากการจัดตั้งรัฐคอมมิวนิสต์ เขากลายเป็นเจ้าของโกดังในหมู่บ้านของเขา มารดาของสวี่เสียชีวิตด้วยภาวะพิษเหตุติดเชื้อเมื่อเขาอายุ 8 เดือน เขาจึงได้รับการเลี้ยงดูโดยคุณยายของเขา หลังจากการศึกษาไฮสกูล เขาทำงานในโรงงานผลิตภัณฑ์ซีเมนต์สองสามวันแล้วทำงานที่บ้านสองปี ซึ่งเขาเป็นหัวหน้าทีมผลิต หลังจากกลับมาสอบเข้าวิทยาลัยอีกครั้งในปี ค.ศ. 1978 สวี่ได้รับการตอบรับจากสถาบันเหล็กและเหล็กกล้าอู่ฮั่น (ปัจจุบันคือมหาวิทยาลัยวิทยาศาสตร์และเทคโนโลยีอู่ฮั่น) โดยทำหน้าที่เป็นผู้แทนที่รับผิดชอบด้านสุขอนามัยในชั้นเรียนของเขา

อาชีพ

หลังสำเร็จจากมหาวิทยาลัยในปี ค.ศ. 1982 สวี่ได้รับมอบหมายให้ทำงานในร้านทำความร้อนของบริษัทเหล็กและเหล็กกล้าหวู่หยาง (จีน: 舞阳钢铁公司) ที่ซึ่งเขาได้รับการเลื่อนตำแหน่งให้เป็นรองผู้อำนวยการในปี ค.ศ. 1983 และผู้อำนวยการในปี ค.ศ. 1985 สวี่ดำรงตำแหน่งผู้อำนวยการเจ็ดปี หลังจากเขาลาออกในปี ค.ศ. 1992 เขาได้มาที่เชินเจิ้น ซึ่งเป็นเขตเศรษฐกิจพิเศษที่เพิ่งก่อตั้งขึ้นใหม่ในมณฑลกวางตุ้งทางตะวันออกเฉียงใต้ของจีน เขาได้รับการตอบรับจากบริษัทการค้าชื่อ "จงต๋า" (จีน: 中达) หนึ่งปีต่อมา เขาได้ขึ้นดำรงตำแหน่งประธานสำนักงานสาขาชื่อ "ฉวนต๋า" (จีน: 全达) ครั้นในวันที่ 1 ตุลาคม ค.ศ. 1994 สวี่ได้มากว่างโจว ซึ่งเป็นเมืองเอกของมณฑลกวางตุ้ง เพื่อก่อตั้งบริษัท อุตสาหกรรมกว่างโจวเผิงต๋า จำกัด (จีน: 广州鹏达实业有限公司) ส่วนในเดือนมีนาคม ค.ศ. 1997 เขาได้ก่อตั้งเอเวอร์แกรนด์กรุป และทำหน้าที่เป็นประธานคณะกรรมการ

ชีวิตส่วนตัว

เขาแต่งงานกับหยาง ฮุ่ยอิง (จีน: 杨惠英) ซึ่งเขาพบกันที่บริษัทเหล็กและเหล็กกล้าหวู่หยาง (จีน: 舞阳钢铁公司) ทั้งคู่มีลูกด้วยกันสองคนและอาศัยอยู่ในกว่างโจว
ยูโนซูเกะ อิโต

ยูโนซูเกะ อิโต (ญี่ปุ่น: 伊藤 雄之助 Itō Yūnosuke, 3 สิงหาคม ค.ศ. 1919 - 11 มีนาคม ค.ศ. 1980) เป็นนักแสดงชายชาวญี่ปุ่น เริ่มแสดงภาพยนตร์ตั้งแต่ปี ค.ศ. 1947 ถึง ค.ศ. 1979 มากถึง 90 เรื่อง
เจ เอส แอล โกลบอล มีเดีย

ประวัติ

เจเอสแอล ก่อตั้งเมื่อปลายปี พ.ศ. 2522 ด้วยเงินทุนจดทะเบียนแรกเริ่ม 1 แสนบาท  โดยมีผู้ร่วมก่อตั้งคือ นางลาวัลย์ ชูพินิจ (กันชาติ)  นางจำนรรค์ อัษฎามงคล (ศิริตัน)  และ นายสมพล สังขะเวส นักแปลนวนิยายชื่อดัง  โดยมีวัตถุประสงค์ เพื่อประกอบกิจการถ่ายทำภาพยนตร์ และจัดรายการทางวิทยุโทรทัศน์ รวมทั้งการโฆษณาประชาสัมพันธ์   จนกระทั่งคุณสมพลขอลาออก ได้มีการเปลี่ยนตัวกรรมการผู้จัดการและหุ้นส่วนคนสำคัญเป็น นายเสรี ชยามฤต และ นายสมพงษ์ วรรณภิญโญ ตามลำดับ  ภายหลังคุณสมพงษ์และบุคลากรจำนวนหนึ่งได้ขอแยกตัวไปก่อตั้งบริษัท ทีวี ธันเดอร์ เจเอสแอลจึงได้  นายปริพันธ์ หนุนภักดี เป็นรองประธานกรรมการ  ปัจจุบันเปลี่ยนชื่อบริษัทเป็น บริษัท เจเอสแอล โกลบอลมีเดีย จำกัด เพื่อให้เข้ากับความก้าวหน้าของเทคโนโลยีด้านการสื่อสารไร้พรมแดนซึ่งส่งผลต่อพฤติกรรมของผู้บริโภค โดยมี "นางรติวัลคุ์ ธนาธรรมโรจน์" เป็นประธานเจ้าหน้าที่บริหาร (CEO)  และมีบริษัทในเครือ อาทิ เอไอไทยแลนด์ และ เฮ้าส์ ออฟ การ์ตูน รวมทั้งยังมีบริการให้เช่า กล้อง ห้องตัดต่อ ห้องลงเสียงและสตูดิโอ  
บริษัทเริ่มทำการผลิตรายการโทรทัศน์ประเภทเกมโชว์  ออกอากาศทางสถานีวิทยุโทรทัศน์กองทัพบกช่อง 5 ต่อมาได้ขยายการผลิตรายการในหลากหลายรูปแบบ และหลายสถานี เช่น ช่อง 5 ช่อง 7 ช่อง 3 ช่อง 9 (โมเดิร์นไนน์ทีวี) ช่องITV ช่องไทยรัฐทีวี และอื่นๆ เป็นจำนวนกว่า 100 รายการ เพื่อนำเสนอออกอากาศ เช่น เกมโชว์ ควิซโชว์ เรียลลิตี้โชว์ การประกวด วาไรตี้โชว์ ทอล์คโชว์ รายการตลก ละครเวที ละครซิทคอม ละครเรื่องยาว ละครสั้น สารคดีโทรทัศน์  และรายการวันหยุดนักขัตฤกษ์ ซึ่งได้รับการตอบรับเป็นอย่างดีจากผู้ชมทุกเพศ ทุกวัย และยังได้รับรางวัลจากหลายสถาบัน  
ปัจจุบันมีรายการโทรทัศน์ประเภททอล์คโชว์ วาไรตี้โชว์ สารคดี ละคร และรายการวันหยุดนักขัตฤกษ์ออกอากาศทางช่อง 9 (โมเดิร์นไนน์ทีวี) ช่องPPTV และอื่นๆ โดยรายการบางรายการจะมีผู้ผลิตรายการรายอื่นร่วมผลิตด้วย
นอกจากนี้ ยังเปิดสถานีโทรทัศน์ดาวเทียม เจเอสแอล แชนแนล โดยนำเสนอรายการต่างๆ ของบริษัทตั้งแต่ยุคเริ่มต้น ทั้งที่เคยออกอากาศแล้วแต่ยังคงความร่วมสมัย และเทปรายการที่ไม่เคยออกอากาศทางโทรทัศน์ เนื่องจากไม่ผ่านการเซ็นเซอร์ รวมทั้งรายการใหม่ของผู้จัดรายต่างๆ ที่นำเสนอผลงานแต่ไม่ได้รับโอกาสจากที่อื่นอีกด้วย   แต่ได้ยุติการแพร่ภาพลงตั้งแต่วันที่ 31 ธันวาคม พ.ศ. 2554 โดยยังไม่มีกำหนดการกลับมาแพร่ภาพแต่อย่างใด
ที่ทำการของบริษัท เริ่มแรกใช้บ้านพักบริเวณสนามเป้า ถนนพหลโยธิน แล้วจึงย้ายมาที่ซอยอินทามระ 6 สุทธิสาร และหมู่บ้านราชาวิลล่า ซอยลาดพร้าว 67  ตามลำดับ และในปี พ.ศ. 2528 จนถึงปัจจุบัน บริษัทมีสำนักงานและสตูดิโอของตนเอง ตั้งอยู่ที่ 154 ซอยลาดพร้าว 107 ถนนลาดพร้าว แขวงคลองจั่น เขตบางกะปิ กรุงเทพมหานคร
หม้อปูรณฆฏะ

หม้อปูรณฆฏะ (อังกฤษ: Purna-ghata; สันสกฤต: पूर्णघट)  หรือ หม้อกลัศ (สันสกฤต: कलश;อังกฤษ: Kalasha)หรือ บางทีอาจเรียกว่า ปูรณะ กลัศ (สันสกฤต: कलश;  อังกฤษ: Purna Kalasha) หรือ ปูรณะ กุมภะ (สันสกฤต: पूर्णकुम्भ; อังกฤษ: Purna-Kumbha) เป็นสัญญาลักษณ์มงคลในภูมิภาคเอเชียใต้กำเนิดจากศาสนาฮินดูและมีผลต่อศิลปะในศาสนาประเพณีของเอเชียใต้และเอเชียตะวันออกเฉียงใต้โดยเป็นสัญญาลักษณ์แห่งความอุดมสมบูรณ์ เมื่อใช้สัญญาลักษณ์วิทยาในศาสนาฮินดูเป็นเทพอาวุธของเทพเจ้าและเทวสตรีที่ทรงเกี่ยวข้องกับความอุดมสมบูรณ์และแม่น้ำเช่น พระสุรัสวดี, พระแม่คงคา, พระยมนาเทพี, พระลักษมี, พระแม่ดานู, พระศรีเทพี, เทพและเทวีที่รักษาแม่น้ำเป็นต้น
เรลกัน แฟ้มลับคดีวิทยาศาสตร์

เนื้อเรื่อง

ในภาคแรก มิซากะกับเพื่อนร่วมกันสืบสวนเหตุการณ์เหนือธรรมชาติ ที่เรียกกันว่า เลเวล อัปเปอร์ (Level Upper) ซึ่งสามารถเพิ่มพลัง เพิ่มเลเวลให้กับผู้มีพลังจิต (ในฝ่ายวิทยาศาสตร์) แต่กลับทำให้ผู้ได้รับการเพิ่มเลเวลนั้น ต้องได้รับอันตราย ถึงกับต้องเข้าโคม่าภายหลังจากใช้พลังพิเศษ  ซาเต็น รุยโกะ เพื่อนสนิทของ อุยฮารุ ที่พบเพลง เลเวล อัปเปอร์ โดยการสร้างของนักวิจัยฝ่ายวิชาการ คิยามะ ฮารุมิ  เป็นกลไกของเครือข่ายสมองของผู้ไม่มีพลังพิเศษ หรือมีพลังพิเศษในระดับต่ำ ทำให้ผู้ไม่มีพลังพิเศษ สามารถใช้พลังพิเศษได้ แต่ก็ต้องล้มป่วยไป ซาเต็น รุยโกะ ก็เป็นหนึ่งในผู้ป่วยด้วย ในครึ่งหลังของซีรีส์ ได้กล่าวถึงพวกสกิลเอาท์ กลุ่มบิ๊กสไปเดอร์ ที่ตามล่าผู้มีพลังจิต หรือพลังพิเศษ โดยใช้เสียงปริศนาที่ทำให้ผู้มีพลังพิเศษ ไม่สามารถใช้พลังได้ และเข้าทำร้ายผู้มีพลังจิต
ในภาคที่สอง (To aru Kagaku no Railgun S) กล่าวไปในช่วงก่อนที่มิซากะ มิโคโตะ จะรู้เรื่องเกี่ยวกับความเป็นอยู่ของ มิซากะ ซิสเตอร์  โดยได้ยินข่าวลือเกี่ยวกับการสร้างร่างโคลนของตนเองขึ้น เพื่อผลิตผู้มีพลังพิเศษในระดับ 5 ขึ้น และข่าวลือเรื่อง Money Card ปริศนา และเธอได้พบกับ นูโนะทาบะ ชิโนบุ นักเรียนชั้นมัธยมปลาย ปีที่ 3 ทำงานอยู่ที่โรงพยาบาลมหาวิทยาลัยยามาชิตะ ซึ่งเธอคือหนึ่งในทีมนักวิทยาศาสตร์ที่อยู่ในโปรเจกต์สร้างร่างโคลนจากมิซากะ มิโคโตะ ในชื่อโปรเจกต์ Radio noise หลังจากที่โปรเจกต์ดังกล่าวไม่ได้ผลตามที่คาดไว้จึงถูกยกเลิกไป และได้นำเหล่าร่างโคลน ไปใช้ในโปรเจกต์เพื่อพัฒนาความสามารถไปสู่ระดับ 6 ให้กับ แอคเซราเรเตอร์ (Level 6 Shift)

อนิเมะ

เรลกัน แฟ้มลับคดีวิทยาศาสตร์ ผลิตโดย J.C.Staff ผลงานการกำกับโดย นางาอิ ทะทสึยูกิ และเริ่มฉายในญี่ปุ่นเมื่อ 3 ตุลาคม 2552 จนกระทั่งถึง 20 มีนาคม 2553  ในประเทศไทย เด็กซ์ เป็นผู้ผลิตและจัดจำหน่ายในภาคนี้อย่างเป็นทางการ และในภาคที่ 2 ใช้ชื่อว่า To aru Kagaku no Railgun S
Strand Sort

Strand Sort คือ อัลกอริธึมการจัดเรียงที่ทำงานได้ดีหากมีหลายรายการเรียงตามลำดับ ขั้นแรกให้เริ่มต้นรายการย่อยโดยการย้ายรายการแรกจากรายการต้นฉบับไปยังรายการย่อย สำหรับแต่ละรายการถัดไปในรายการเดิมถ้ารายการนั้นมากกว่ารายการสุดท้ายของรายการย่อยให้นำรายการนั้นออกจากรายการเดิมแล้วเพิ่มลงในรายการย่อย รวมรายการย่อยไว้ในรายการเรียงลำดับขั้นสุดท้าย แยกและรวมรายการย่อยซ้ำ ๆ จนกระทั่งรายการทั้งหมดถูกจัดเรียง จัดการสินค้าสองรายการหรือน้อยกว่าเป็นกรณีพิเศษ

การนำ Strand Sort ไปใช้งานในภาษาPython

ตัวอย่างภาษาไพทอน
 1 def sort(array): 2     if len(array) < 2: 3         return array 4     result = [] 5     while array: 6         sublist = [array.pop(0)] 7         leftovers = [] 8         last = sublist[0] 9         
10         sublist_append = sublist.append11         leftovers_append = leftovers.append12         for item in array:13             if item >= last:14                 sublist_append(item)15                 last = item16             else:17                 leftovers_append(item)18         result = merge(result, sublist)19         array = leftovers20     return result21 22 23 def merge(left, right):24     if not left:25         return right26     if not right:27         return left28 29     if left[-1] > right[-1]:30         left, right = right, left31 32     it = iter(right)33     y = next(it)34     result = []35 36     for x in left:37         while y < x:38             result.append(y)39             y = next(it)40         result.append(x)41     result.append(y)42     result.extend(it)43     return result
Strand Sort เป็นอัลกอริทึมการเรียงลำดับที่ทำงานในเวลา O (n) ถ้ารายการถูกจัดเรียงแล้วและทำงานใน O (n * n) ในกรณีที่เลวร้ายที่สุด
โรงเรียนวชิรธรรมโศภิต

ประวัติโรงเรียน

โรงเรียนวชิรธรรมโศภิต ก่อตั้งขึ้นเมื่อวันที่ 11 มีนาคม พ.ศ. 2520 พระครูวชิรธรรมโศภิต (อดีตเจ้าอาวาสวัดปากคลอง) และเจ้าคณะอำเภอบ้านแหลม ได้มอบที่ดินของวัดปากคลองจำนวนทั้งสิ้น 35 ไร่ ในการจัดตั้งโรงเรียน ดังนั้นทางอำเภอบ้านแหลมและประชาชนในพื้นที่ จึงเสนอขอให้ชื่อโรงเรียนว่า โรงเรียนวชิรธรรมโศภิต ตามสมณศักดิ์ของท่านพระครูวชิรธรรมโศภิต ทั้งนี้เพื่อเป็นอนุสรณ์แก่อนุชนรุ่นหลังและเพื่อเป็นการประกาศเกียรติคุณของท่านที่ได้ประกอบคุณความดีไว้ ณ โรงเรียนแห่งนี้ 
โดยได้เปิดรับนักเรียนชั้นมัธยมศึกษาปีที่ 1 (ม.ศ. 1) จำนวน 2 ห้องเรียน รวม 90 คน เปิดเรียนครั้งแรกที่อาคาร 1 (ศุทธาลัยอุทิศ) บริเวณภายในวัดปากคลองเมื่อวันที่ 2 มิถุนายน พ.ศ. 2520 
วันที่ 24 กันยายน พ.ศ. 2522 ได้ย้ายนักเรียนทั้งหมดจากอาคาร 1 (ศุทธาลัยอุทิศ) บริเวณโรงเรียนวัดปากคลอง มาเรียนที่อาคารชั่วคราวของโรงเรียน 
วันที่ 23 กรกฎาคม พ.ศ. 2523 ได้ย้ายนักเรียนทั้งหมดจากอาคารชั่วคราวมาเรียนที่อาคารเรียนถาวร (แบบ ๑๐๖ ต.) และในวันที่ 16 พฤษภาคม พ.ศ. 2537 โรงเรียนได้เริ่มรับนักเรียนชั้นมัธยมศึกษาตอนปลายเป็นรุ่นแรกจนถึงปัจจุบัน
ปั้นชา

ปั้นอย่าง

ปั้นไทยหรือปั้นอย่างในสมัยกรุงศรีอยุธยา มี1อย่าง เป็นปั้นหูเท้าปุ่มสีดำ มีตรายี่ห้อ เตียวอ๋อง 
ปั้นไทยหรือปั้นอย่างในสมัยกรุงธนบุรี มี1อย่าง เป็นปั้นหู เรียกว่า ปั้นปุ่มรวมคอหม้อ คือตรงคอริมปากปั้นทรงคล้ายหม้อข้าว ข้างก้นปั้นทำปุ่มไว้3ปุ่ม มีทั้งสีดำและสีแดง
ปั้นไทยหรือปั้นอย่างในสมัยกรุงรัตนโกสินทร์ สมัยพระบาทสมเด็จพระพุทธยอดฟ้าจุฬาโลกมหาราช มี2อย่าง คือ 1เป็นปั้นหูเรียกว่า ปั้นลูกแก้ว คือทั้งที่ปากและข้างก้นปั้นเป็นลวด ไม่ทำปุ่มข้างก้น มีทั้งสีดำและสีแดง 2เรียกว่า ปั้นเท้าปุ่มคอหม้อ มีทั้งสีดำและสีแดงเหมือนกัน 
สมัยพระบาทสมเด็จพระพุทธเลิศหล้านภาลัย ได้ทรงคิดหุ่นปั้นสั่งไปทำ3รูป คือ 1ปั้นลูกแก้ว 2ปั้นคอหม้อเท้าปุ่ม 3ปั้นก้นช้อยคอช้อย ทรงแก้ไขรูปทรงให้งดงาม มีทั้งสีขาว สีแดง สีดำ สีหนึ่งทำเป็น3ขนาด และยังทำปั้นสายด้วยทั้ง3สี เข้าใจว่าปั้นสมัย ร.2 ได้สั่งไปหลายรอบ เพราะตำแหน่งยี่ห้อกงเก็ก(貢局) อยู่คนละตำแหน่งกัน นับถือว่าปั้นอย่างสมัย ร.2 เป็นปั้นที่รูปทรงสวยงามที่สุด
สมัยพระบาทสมเด็จพระนั่งเกล้าเจ้าอยู่หัว สมเด็จพระบวรราชเจ้ามหาศักดิพลเสพและสมเด็จเจ้าพระยาบรมมหาพิไชยญาติ (ทัต บุนนาค) เมื่อยังเป็นพระยาศรีพิพัฒน์รัตนราชโกษา ได้นำแบบปั้นหลวงสมัย ร.2 สั่งออกไปทำอีก ของวังหน้าใช้ยี่ห้อกงเก็ก(貢局)ที่ตัวปั้น ของพระยาศรีพิพัฒน์รัตนราชโกษาใช้ยี่ห้อกงเก็ก(貢局)ที่ลิ้นปั้น
สมัยพระบาทสมเด็จพระจอมเกล้าเจ้าอยู่หัว ท่านผู้หญิงพัน ภรรยาสมเด็จเจ้าพระยาบรมมหาศรีสุริยวงศ์ (ช่วง บุนนาค) ให้พระยาโชฎึกราชเศรษฐี (พุก)สั่ง ปั้นเท้าปุ่มคอหม้อ3ใบเถา ปั้นลูกแก้วรูปร่างแบนๆเรียก"ลูกจัน" ปั้นเท้าปุ่มคอหม้ออีกรูป เรียกว่า"กระโล่" และปั้นก้นช้อย มีทั้งปั้นขาว ปั้นแดง ปั้นดำ มียี่ห้อกงเก็ก(貢局)ที่ลิ้นปั้น พวยและหูเล็ก ตัวปั้นหนา
สมัยพระบาทสมเด็จพระจุลจอมเกล้าเจ้าอยู่หัว โปรดให้อวดปั้นชาประกวดกันที่มิวเซียม (คือหอคองคอเดีย Concordia Hall ปัจจุบันคือศาลาสหทัยสมาคม)เมื่อพ.ศ. 2417 ต่อมาพระบาทสมเด็จพระจุลจอมเกล้าเจ้าอยู่หัวโปรดให้ทำหุ่นถ่ายปั้นอย่างครั้ง ร.2 ให้พระยาโชฎึกราชเศรษฐี (ฮวด)สั่งออกไปทำปั้นหู ทั้งปั้นเท้าปุ่มคอหม้อ ปั้นลูกแก้ว ปั้นก้นช้อยคอช้อย มีทั้งสีขาว สีแดง สีดำ ยี่ห้ออักษรพระนาม จ.ป.ร. แล้วโปรดให้สั่งปั้นสายทรงกระบอก จุกทำเป็นรูปเงินบาท มียี่ห้ออักษรพระนาม จ.ป.ร. มีทั้งสีขาว สีแดง สีดำ นอกจากของหลวงยังมีผู้อื่นสั่งปั้นอย่าง ร.2 อีกหลายท่าน เช่น พระเจ้าบรมวงศ์เธอ กรมหลวงอดิศรอุดมเดช  พระวรวงศ์เธอ พระองค์เจ้าปรีดา และพระยาโชฎึกราชเศรษฐี (ฮวด) สั่งหลายคราว แต่ทำสู้ปั้นหลวงไม่ได้
หกตกไม่แตก

เรื่องราว

แก๊งค์หกตกไม่แตก ประกอบด้วย นัท พอล เจต กัน เป็ด วิทย์ เป็นเด็กวัยรุ่นต่างจังหวัดย้ายมาอยู่กรุงเทพ เพราะสอบเอ็นท์ทรานซ์ติดที่กรุงเทพ โดยอาศัยอยู่ในบ้านของน้าเดชน้ายา น้าเดชมักจะเป็นคู่ปรับของ 6 หนุ่มประจำ แต่น้ายามักจะเข้าข้างเด็กๆ เสมอ และเกิดเรื่องราวต่างๆมากมายในบ้านหลังนี้
มูนวอล์ก

มูนวอล์ก (อังกฤษ: moonwalk) หรือ แบ็กสไลด์ (อังกฤษ: backslide) เป็นท่าเต้นรำท่าหนึ่งที่ผู้เต้นแสดงอากัปกิริยาเหมือนกำลังเดินไปข้างหน้า แต่ความจริงแล้วกำลังเดินถอยไปข้างหลัง (ดูคล้ายกับกำลังเดินไปข้างหน้า บนพื้นสายพานที่กำลังหมุนไปอีกทางหนึ่ง) ท่าเต้นนี้ได้รับความนิยมหลังจากถูกนำมาใช้โดยไมเคิล แจ็กสัน ระหว่างการแสดงเพลง "บิลลี จีน" เมื่อวันที่ 25 มีนาคม ค.ศ. 1983 ออกอากาศสดทางโทรทัศน์ในงานฉลองครบรอบ 25 ปีของโมทาวน์  และในภาพยนตร์เรื่อง Captain EO ในปี 1986 และ Moonwalker ในปี 1988 ของแจ็กสัน ถือเป็นท่าเต้นประจำตัวของไมเคิล แจ็กสัน  และเป็นท่าเต้นหนึ่งที่มีชื่อเสียงที่สุด 
ท่าเต้นมูนวอล์กนี้ เป็นชื่อที่ตั้งโดยสื่อมวลชน เดิมรู้จักกันในชื่อท่า แบ็กสไลด์ ถูกเต้นโดยนักเต้นชาวแอฟริกันอเมริกันชื่อ บิลลี เบลี ในปี ค.ศ. 1943  ในภาพยนตร์เรื่อง Cabin In the Sky และมีการแสดงท่าทางคล้ายกันนี้ โดยนักแสดงละครใบ้ชาวฝรั่งเศสชื่อ มาร์เซล มาร์โซ ตั้งแต่ทศวรรษ 1940, แสดงโดยเจมส์ บราวน์ ในภาพยนตร์เรื่อง The Blues Brothers (1980) และนักเต้นชาวอเมริกันชื่อ เจฟฟรีย์ แดเนียล แห่งวง Shalamar ในปี 1982 ที่เป็นนักออกแบบท่าเต้นให้กับแจ็กสันในภาพยนตร์เรื่อง Moonwalker
ฮาจิโก

ชีวิต

ในปี ค.ศ. 1924 ฮิเดซาบูโร อูเอโนะ ศาสตราจารย์ประจำภาควิชาการเกษตรกรรมแห่งมหาวิทยาลัยโตเกียว ได้เลี้ยงสุนัขสายพันธุ์อากิตาอินุ ไว้ และตั้งชื่อให้ว่า "ฮาจิ" ซึ่งในตอนเย็นของทุกวัน ฮาจิจะไปรอเขาใกล้ ๆ กับสถานีรถไฟชิบูยะ เป็นเช่นนี้อยู่ทุกวันจนกระทั่งในวันหนึ่งในเดือนพฤษภาคม ค.ศ. 1925 ศาสตราจารย์อูเอโนะได้เสียชีวิตจากภาวะเลือดออกในสมอง ทำให้ในวันนั้นเจ้านายของฮาจิไม่ได้กลับไปที่สถานีรถไฟ ถึงกระนั้นในทุก ๆ วัน ฮาจิก็ยังคงมารอเจ้านายของมันที่สถานีชิบูยะ
ตลอดช่วงเวลานั้น ฮาจิโกะกลายเป็นที่สะดุดตาของคนที่สัญจรไปมา หลายคนในสถานีรถไฟนั้นล้วนเคยเห็นฮาจิโกกับเจ้านายของเขาในแต่ละวัน ซึ่งเจ้าหน้าที่ในสถานีรถไฟบางคนก็ไม่ได้เป็นมิตรต่อเจ้าฮาจิโกมากนัก อย่างไรก็ตาม ในปี ค.ศ. 1932 ภายหลังจากที่มีคนเขียนบทความเกี่ยวกับเจ้าฮาจิโกและเจ้านายของเขาลงในหนังสือพิมพ์อาซาฮิ ก็เริ่มมีผู้คนจำนวนหนึ่งที่นำขนมและอาหารไปให้แก่เจ้าฮาจิโก ซึ่งหากรวมระยะเวลาทั้งหมดแล้ว เป็นเวลากว่า 9 ปีภายหลังการเสียชีวิตของศาสตราจารย์อูเอโนะ ที่เจ้าฮาจิโกได้มาเฝ้ารอการกลับมาของเจ้านายทุกวัน

สื่อสิ่งพิมพ์

ค.ศ. 1932 นักศึกษาคนหนึ่งในอูเอโนะ (ที่เชี่ยวชาญในการผสมพันธุ์สุนัขอากิตะ) เห็นฮาจิที่สถานีและตามเขาไปในบ้านของคิกูซาบูโร โคบายาชิ อดีตคนสวนของศาสตราจารย์อูเอโนะ) ทำให้เขาได้ทราบถึงประวัติของฮาจิโก ไม่นานหลังจากนั้น  นักศึกษาได้เผยแพร่เอกสารเกี่ยวกับประชากรสุนัขอากิตะในญี่ปุ่น ซึ่งในงานวิจัยของเขาพบว่ามีสุนัขอากิตะพันธุ์แท้เพียง 30 ตัวที่เหลืออยู่ ซึ่งเจ้าฮาจิโกเป็นหนึ่งในนั้น 
เขากลับไปเยี่ยมฮาจิโกบ่อยขึ้น และในปีที่เขาตีพิมพ์บทความหลายเรื่องเกี่ยวกับความจงรักภักดีที่น่าทึ่งของฮาจิโกในปี 1932 หนึ่งในบทความเหล่านี้ถูกตีพิมพ์ในโตเกียว โดยหนังสือพิมพ์อาซาฮิชิมบุง ซึ่งทำให้ฮาจิเป็นที่สนใจขึ้นมาทันทีจากทั้งประเทศ เรื่องราวของฮาจิโกกลายเป็นเรื่องโด่งดังระดับชาติ ความสัตย์ซื่อและความทรงจำของเจ้านายของมัน เป็นที่ประทับใจของชาวญี่ปุ่นจากจิตใจที่เปี่ยมด้วยความจงรักภักดี ครูและผู้ปกครองจำนวนมากได้เล่าเรื่องนี้แก่ลูกหลานเพื่อเป็นตัวอย่างสำหรับเด็กที่ควรจะปฏิบัติตาม ในด้านของความจงรักภักดีและรู้คุณ
ในที่สุดความซื่อสัตย์และตำนานของฮาจิโกกลายเป็นสัญลักษณ์ประจำชาติในด้านความจงรักภักดีโดยเฉพาะอย่างยิ่งในยุคจักรวรรดินิยม ที่ผู้คนจงรักภักดีต่ออย่างสุดซึ่งต่อองค์จักรพรรดิ

วันที่มรณะของฮาจิโก

ฮาจิโกตายลงในวันที่ 8 มีนาคม ค.ศ 1935 บริเวณถนนในชิบูยะ ซึ่งหลังจากฮาจิโกตาย ร่างของมันได้ถูกรักษาไว้ ต่อมาในปี ค.ศ. 2011 ร่างของฮาจิโกถูกชันสูตรที่มหาวิทยาลัยโตเกียวเกี่ยวกับสาเหตุการตาย ซึ่งพบว่ามีพยาธิที่ตับและหัวใจ และมีปัญหาที่ระบบทางเดินอาหาร 
ในปัจจุบันร่างของฮาจิโกถูกเก็บรักษาไว้ที่พิพิธภัณฑ์วิทยาศาสตร์แห่งชาติญี่ปุ่น ป้ายอนุสรณ์ของฮาจิโกตั้งอยู่ในสุสานอาโอยามะ แขวงมินาโตะ กรุงโตเกียว  นอกจากนี้ ยังมีอนุสาวรีย์อยู่ที่หน้าสถานีรถไฟชิบูยะ ซึ่งเป็นจุดที่ฮาจิโกนั่งรอเจ้านาย
มหาวิทยาลัยฮุมบ็อลท์แห่งเบอร์ลิน

ไรช์ที่สาม

หลัง ค.ศ. 1933 เช่นเดียวกับมหาวิทยาลัยเยอรมันอื่น ๆ มหาวิทยาลัยฮุมบ็อลท์ถูกเปลี่ยนเป็นสถาบันการศึกษานาซี หนังสือประมาณ 20,000 เล่ม จากห้องสมุดมหาวิทยาลัย ที่เขียนโดยผู้ต่อต้านระบอบนาซีถูกนำออกมาเผา ในวันที่ 10 พฤษภาคม ปีเดียวกัน ที่ลาน Opernplatz (ปัจจุบันคือ Bebelplatz) นักศึกษาและอาจารย์ชาวยิว และผู้ต่อต้านนาซีถูกไล่ออกจากมหาวิทยาลัย และมักจะถูกเนรเทศออกนอกประเทศด้วย
เลียว อลอนโซ่

ประวัติ

อลอนโซ่ ขึ้นชกมวยสากลครั้งแรกเมื่อ 6 กุมภาพันธ์ พ.ศ. 2495 ชนะคะแนน อัลเฟรโด บาเร็ตโต ที่ ฟิลิปปินส์ จากนั้น ขึ้นชกชนะเป็นส่วนใหญ่ และเคยชนะน็อค ลาร์รี บาตาน ยก 4 และได้ครองแชมป์ฟิลิปปินส์รุ่นไลท์เวทเมื่อ 15 มิถุนายน พ.ศ. 2498 ชนะคะแนน แฟลช อีลอร์เด้ ป้องกันแชมป์ได้ 1 ครั้ง แล้วขึ้นชิงแชมป์ OPBF รุ่นไลท์เวท เมื่อ 3 ธันวาคม พ.ศ. 2498 ชนะน็อค จิโร ซาวาดา ยก 4 ป้องกันแชมป์ได้ 3 ครั้ง แล้วจึงสละแชมป์ จากนั้น อลอนโซขึ้นชกชนะที่ ญี่ปุ่นอีกครั้ง แล้วจึงเดินทางไปชกที่สหรัฐ จนถึง พ.ศ. 2500 จากนั้น ขึ้นชิงแชมป์ฟิลิปปินส์รุ่นซูเปอร์เฟเธอร์เวทเมื่อ 23 ตุลาคม พ.ศ. 2500 แพ้คะแนน แฟลช อีลอร์เด ไม่ได้แชมป์ อลอนโซยังคงชกมวยต่อมาจนถึง พ.ศ. 2506 โดยไม่ได้ชิงแชมป์ใดๆอีก และเคยชกชนะคะแนน สุทธิชัย คะนองศึกเมื่อ พ.ศ. 2505 ที่ ฟิลิปปินส์ หลังจากที่อลอนโซชกแพ้น็อค คาซุโอะ ทากายามะ ยก 2 ที่ ญี่ปุ่นเมื่อ 21 สิงหาคม พ.ศ. 2506 ก็ไม่ได้ขึ้นชกอีก
กีฬามหาวิทยาลัยโลกฤดูร้อน 2013

คำขวัญ

"U are the World"
มงคลหัตถี

มงคลหัตถี เป็นสัตว์หิมพานต์ตระกูลช้าง ลักษณะภายนอกช้างตระกูลนี้ สีผิว สีตา และสีเล็บ เป็นสีม่วงเหมือนสีดอกอัญชัน มีงางอนขึ้นไปด้านขวา มงคลหัตถี เรียกได้ว่าเป็นประติมากรรม “ คชสาร หรือ ช้าง ” อีกองค์ประกอบหนึ่งที่ประดับอยู่บริเวณสระอโนดาตทางทิศเหนือของพระเมรุมาศ ซึ่งประติมากรรมของสัตว์หิมพานต์ถูกสร้างขึ้นมาพื่อประดับตกแต่งพระเมรุมาศในพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช

ความหมายของชื่อ

มงคลหัตถี[มงคนละ-] น. ชื่อช้างตระกูล ๑ ใน ๑๐ ตระกูล กายสีนิลอัญชัน มีกิริยาท่าทางเดินงดงาม,ช้าง ๑๐ ตระกูล คือ ๑. กาฬาวกหัตถี ๒. คังไคยหัตถี ๓. ปัณฑรหัตถี ๔. ตามพหัตถี ๕. ปิงคลหัตถี ๖. คันธหัตถี ๗. มงคลหัตถี ๘. เหมหัตถี ๙. อุโบสถหัตถี ๑๐. ฉัททันต์หัตถี  ซึ่งเป็นช้าง ที่พระพรหมได้สร้างขึ้น ช้างตระกูลพรหมพงศ์ เป็นชาติพราหมณ์ มี ๑๐ หมู่